IMPORTANT: abans d'enviar cap informació a Apple mitjançant Feedback Assistant, llegeix la següent llicència i informació important.

Feedback Assistant és una eina de programari que recull informació que descriu problemes que els usuaris troben quan fan servir iOS, macOS, tvOS, watchOS, iPadOS, visionOS o altres productes de la marca d'Apple, segons el que escaigui. Recull registres del producte corresponent, els quals poden contenir informació personal, com ara el teu nom, l'identificador del maquinari, la connexió de la xarxa, la ubicació, les dades del calendari i la correspondència per correu electrònic. Els registres de connexió de xarxa poden contenir metadades de la teva connexió de xarxa sense fil, com ara l'adreça del maquinari del rúter sense fil al qual estàs connectat, els noms del domini amb què es comunica el teu dispositiu, les adreces IP i les capçaleres de TCP/UDP, segons el que escaigui. Pots veure, editar i esborrar els registres abans o després d'enviar-los a Apple. També pots enviar comentaris per escrit.

En enviar aquesta informació mitjançant Feedback Assistant, s'entén que acceptes que Apple la pot fer servir per millorar els seus productes i serveis. 

************

APPLE INC.
CONTRACTE DE LLICÈNCIA I CONFIDENCIALITAT DE PROGRAMARI PER A FEEDBACK ASSISTANT 

SI US PLAU, LLEGEIX ATENTAMENT AQUEST CONTRACTE DE LLICÈNCIA I CONFIDENCIALITAT DE PROGRAMARI (“LLICÈNCIA”) ABANS D’UTILITZAR EL PROGRAMARI D’APPLE. EN UTILITZAR EL PROGRAMARI D’APPLE, S’ENTÉN QUE ACCEPTES COMPLIR LES CONDICIONS D’AQUESTA LLICÈNCIA. SI ACCEDEIXES AL PROGRAMARI ELECTRÒNICAMENT, CONFIRMES QUE ACCEPTES COMPLIR LES CONDICIONS D'AQUESTA LLICÈNCIA, TECLEJANT O FENT CLIC AL BOTÓ "D'ACORD/ACCEPTAR". SI NO ELS ACCEPTES I NO DONES PERMÍS PER A LA RECOLLIDA DE DADES, NO FACIS SERVIR EL PROGRAMARI, TECLEJA O FES CLIC AL BOTÓ "EN DESACORD/REBUTJAR" I NO FACIS SERVIR EL PROGRAMARI PER ENVIAR REGISTRES O QUALSEVOL ALTRA INFORMACIÓ A APPLE. 

1. General. 
A. El programari, la documentació, les interfícies, el contingut i qualsevol codi font d'Apple o de qualsevol tercer que acompanyin aquesta Llicència, ja sigui al disc, en memòria de només lectura o en qualsevol altre suport o format (anomenat de forma col·lectiva "Programari d'Apple") te'l proporciona sota llicència, no venda, Apple Inc. ("Apple") per utilitzar-lo només sota les condicions d'aquesta Llicència. Apple i/o els representants d'Apple conserven la propietat del Programari Apple i es reserven tots els drets que no se’t concedeixin expressament. Els termes i condicions d'aquesta Llicència són aplicables a qualsevol actualització de programari proporcionada per Apple que substitueixi i/o complementi el Programari d'Apple original, llevat que tal actualització tingui una llicència pròpia, cas en què seran aplicables els termes i condicions d'aquesta llicència.

B. Els drets de titularitat i propietat intel·lectual de i amb respecte a qualsevol contingut que es mostri o al qual s'accedeixi a través del Programari d'Apple pertanyen al propietari del contingut corresponent. Aquest contingut pot estar protegit per drets d'autor o altres lleis o tractats referents a la propietat intel·lectual, i pot estar subjecte a les condicions particulars d’ús establertes pel tercer que el proporciona. Aquesta Llicència no et proporciona cap dret d’ús d’aquest contingut ni garanteix que el contingut continuï a la teva disposició.

2. Usos permesos per la Llicència i Restriccions.
A. Llicència. D’acord amb els termes i condicions d'aquesta Llicència, disposes d’una llicència limitada, no exclusiva per instal·lar i utilitzar el Programari d'Apple en productes compatibles de la marca Apple, dels quals siguis propietari o controlis durant el termini d'aquesta Llicència amb les finalitats de proporcionar a Apple registres de diagnòstic, tècnics, d'ús, així com altres tipus de registres relacionats i informació sobre el teu ordinador, dispositiu, maquinari, sistema, aplicacions de programari i perifèrics ("El teu sistema") en relació amb (i) la teva participació en el Programa Seed dels clients d'Apple, el Programa Beta d'Apple i/o l'Apple Developer Program (col·lectivament "Programa Seed") com a part de la teva avaluació sobre el funcionament al teu sistema de la versió preliminar del programari i/o el maquinari d'Apple que se't proporciona sota el Programa Seed o (ii) la devolució o la substitució del teu ordinador, dispositiu o maquinari d'Apple. Només pots utilitzar aquest Programari d'Apple si (x) ets membre del Programa Seed, (y) en relació amb la devolució o substitució autoritzada de determinats productes d'Apple o (z) si tens permís legal d'Apple, a l'única discreció d'Apple. Pots fer tantes còpies d'ús intern del Programari d'Apple com siguin raonablement necessàries per utilitzar el Programari d'Apple en els termes que permet aquesta Llicència, sempre que reprodueixis a cada còpia del Programari d'Apple, o d'una part d'aquest programari, tots els avisos sobre drets d'autor i altres avisos que contingui el programari original. Aquesta Llicència no t'atorga el dret de fer servir el Programari d'Apple per a qualsevol altre propòsit i no pots facilitar el Programari d’Apple a través d’una xarxa on el puguin utilitzar diversos ordinadors o dispositius a la vegada. Llevat que s'especifiqui de manera explícita en aquest document, no es concedeix ni s'atorga de manera implícita sota cap propietat intel·lectual d'Apple cap altre dret ni llicència. 

B. No es permet l’enginyeria inversa; altres restriccions d'ús. Acceptes no copiar (llevat que aquesta Llicència ho permeti expressament), descompilar, fer servir enginyeria inversa, intentar obtenir el codi font, desencriptar, desmuntar, modificar o crear obres derivades del Programari d’Apple, ja sigui totalment o de manera parcial (llevat que la legislació aplicable prohibeixi alguna de les restriccions anteriors o en la mesura en què ho permetin les condicions de llicència que regeixin l’ús de components de codi obert), ni incorporar-lo o compilar-lo en combinació amb els teus propis programes. Igualment, et compromets a no permetre que tercers duguin a terme cap d’aquestes accions. Acceptes fer servir el Programari d’Apple conforme a totes les lleis aplicables, incloses les lleis locals del país o regió on resideixes o en què has descarregat o empres el Programari d’Apple.

3. Transferència. No tens autorització per llogar, arrendar, prestar, concedir llicència a tercers, vendre, transferir ni redistribuir el Programari d’Apple.

4. Absència de suport i manteniment. Apple no està obligat a proporcionar-te cap manteniment, assistència tècnica o de qualsevol altre tipus en relació amb el Programari d'Apple, ni cap actualització del Programari d'Apple. 

5. Consentiment per a la recollida i ús de dades.
A. Dades d’anàlisi per a l'aplicació Feedback Assistant. Si confirmes la teva participació a la recopilació de Dades analítiques per al Programari d’Apple (l’aplicació Feedback Assistant), acceptes que Apple, les seves subsidiàries i els seus agents puguin recopilar, mantenir, processar i utilitzar informació de diagnòstic, tècnica, d’ús i dades relacionades. Això inclou, entre d’altres, els identificadors únics del sistema o del maquinari, informació sobre el programari del dispositiu, l’ordinador, el sistema i les aplicacions, així com dades sobre els perifèrics, que es recolliran periòdicament per proporcionar i millorar els productes i serveis d’Apple, facilitar el subministrament d'actualitzacions de programari, suport per als productes i altres serveis (si n’hi ha) en relació amb el Programari d’Apple i per verificar el compliment de les condicions d’aquesta Llicència. Apple pot utilitzar aquesta informació, sempre que es reculli d’una manera que no t'identifiqui personalment, amb les finalitats descrites més amunt. Per permetre que els socis d’Apple i els desenvolupadors de tercers puguin millorar el seu programari, maquinari i serveis dissenyats per utilitzar-los amb els productes d’Apple, Apple també pot proporcionar a qualsevol d’aquests socis o desenvolupadors tercers un subconjunt d’informació de diagnòstic que sigui rellevant per al programari, el maquinari o els serveis del soci o desenvolupador, sempre que la informació de diagnòstic estigui en una forma que no t’identifiqui personalment. 

B. Registres detallats enviats a Apple. Mitjançant l'ús d'aquest Programari d'Apple, pots adjuntar informació del teu sistema de forma automàtica. Això inclou, entre d'altres, informes de perfils del sistema d'Apple, registres d'error, registres de rotació, registres de bloqueig, registres d'instal·lació, registres de pànic al nucli i registres complets del sistema ("Registres detallats"). Si envies qualsevol Registre detallat a Apple mitjançant el Programari d'Apple, s'inclouran el teu nom i la teva adreça de correu electrònic i els registres que adjuntis poden incloure informació que t'identifiqui personalment. Això inclou, entre d'altres, el nom del teu compte, informació relacionada amb els teus contactes, esdeveniments del calendari i correspondència per correu electrònic. Proporcionar aquests Registres detallats és voluntari, però en la mesura en què decideixes proporcionar-los, reconeixes i acceptes que Apple els pot fer servir per finalitats de diagnòstic i per millorar els seus productes i serveis. Apple pot conservar aquests Registres detallats fins que es resolguin els errors.

C. Atributs del sistema enviats a Apple. A més, el Programari d'Apple pot incorporar una funció que compili una llista de determinades aplicacions, característiques i funcionalitats de programari del teu sistema, a més d'informació d'ús, com ara aplicacions, característiques i funcionalitat ("Atributs"). Tret que decideixis fer-ho, aquesta llista no s'envia a Apple. Si s'ofereix aquesta funció, el Programari d'Apple proporciona una llista de tots els atributs que ha recollit i et permet eliminar-ne qualsevol atribut abans d'enviar la informació a Apple. Proporcionar aquests Atributs a Apple és voluntari, però en la mesura en què decideixes proporcionar-los, reconeixes i acceptes que Apple els pot fer servir per millorar el Programa Seed i els seus productes i serveis. Apple pot conservar aquests Atributs fins que es resolguin els errors. 

D. Política de privacitat. En tot moment, la teva informació es tractada segons la política de privacitat d’Apple, disponible a: https://www.apple.com/legal/privacy/.

6. Confidencialitat.
A. Acceptes que el Programari d'Apple que es regeix per aquesta Llicència i tota la informació que t'ha estat revelada per Apple en referència al Programari d'Apple es considera i denomina col·lectivament "Informació Confidencial". No obstant, la Informació Confidencial no inclou: (a) la informació que ja s'ha posat a disposició pública o que es fa pública posteriorment sense que sigui culpa teva o hagis trencat cap disposició de manera il·legal o amb autorització d'Apple; (b) la informació que puguis demostrar que ja tenies legítimament a la teva disposició abans que Apple te la fes conèixer; (c) la informació que tu desenvolupis de manera independent sense fer servir de cap Informació Confidencial, o (d) la informació que obtinguis de forma legítima d'un tercer al qual Apple ha atorgat el dret de transferir-la o divulgar-la. 

B. Et compromets a no revelar, publicar o difondre Informació Confidencial a ningú fora de: (1) els treballadors o empreses contractades que tinguin una necessitat demostrable de saber-la i que tinguin amb tu una obligació de confidencialitat vinculant i per escrit que protegeixi aquesta Informació Confidencial contra la divulgació no autoritzada, o (2) altres participants del Programa Seed d'Apple, però únicament mitjançant l'ús de fòrums de discussió confidencials per al Programari d'Apple proporcionats per Apple a través del portal web Seed (si n'hi ha). A més, et compromets a prendre les precaucions necessàries raonables per tal d'evitar qualsevol ús, divulgació, publicació o difusió no autoritzada de la Informació Confidencial. Acceptes no utilitzar la Informació Confidencial pel teu benefici propi o el de tercers sense l'aprovació per escrit prèvia d'un representant d'Apple per a qualsevol cas. Tota la Informació Confidencial continua sent propietat exclusiva d'Apple. No disposes de cap llicència implícita ni d'altres drets sobre la Informació Confidencial que no es concedeixin específicament a l'apartat 2A.

C. Amb aquest document, reconeixes que la divulgació i l'ús no autoritzats de la Informació Confidencial podria provocar danys irreparables i perjudicis significatius a Apple difícils de determinar. Per tant, acceptes que Apple tingui el dret de cercar implementar mesures cautelars per fer complir les obligacions esmentades en aquesta Llicència, a més de qualsevol altre dret o compensació que pugui tenir.

7. Rescissió. Aquesta Llicència és vigent fins que expiri. Els drets que et concedeix aquesta Llicència expiraran automàticament o seran revocats sense previ avís d’Apple si incompleixes qualsevol dels termes i condicions que conté. A més, Apple es reserva el dret de rescindir aquesta Llicència si es publica una nova versió del programari del sistema operatiu d'Apple o del Programari d'Apple que sigui incompatible amb la versió actual del Programari d'Apple. Quan expiri aquesta Llicència, has de deixar de fer servir el Programari d’Apple i destruir-ne totes les còpies, totals o parcials del Programari d'Apple. Els apartats 2B, 5 (però només en la mesura recollida abans de l'expiració), 6, 7, 8 (però només en la mesura proporcionada abans de l'expiració), 9, 10, 11, 12, 14, 15 i 16 d’aquesta Llicència continuaran sent vigents després de l’expiració de la Llicència.

8. Comentaris. Mitjançant el Programari d'Apple, tindràs l'oportunitat d'enviar a Apple informes d'errors, qüestionaris, sol·licituds de millora, informes de problemes i/o informació de suport (col·lectivament, "Comentaris") sobre El teu sistema o el Programari d'Apple. Llevat que s'especifiqui el contrari a l'apartat 5, acceptes que, si no hi ha un contracte per escrit i per separat que estableixi el contrari, Apple tindrà llibertat absoluta per utilitzar els Comentaris que li hagis enviat amb qualsevol finalitat. A més, declares a Apple que tens tots els drets necessaris per proporcionar Comentaris i concedeixes els drets esmentats anteriorment a Apple.

9. Exclusió de garanties. 
A. RECONEIXES I ACCEPTES EXPRESSAMENT QUE, DINS ELS LÍMITS PERMESOS PER LA LLEI APLICABLE, L'ÚS DEL PROGRAMARI D'APPLE S'EFECTUA EXCLUSIVAMENT PEL TEU COMPTE I RISC, I QUE ASSUMEIXES TOT EL RISC RELATIU A QUALITAT SATISFACTÒRIA, FUNCIONAMENT, PRECISIÓ I APTITUD. 

B. EN LA MESURA EN QUÈ HO PERMETI LA LLEI APLICABLE, EL PROGRAMARI D’APPLE ES PROPORCIONA “TAL COM ÉS” I “TAL COM ESTÀ DISPONIBLE”, AMB TOTS ELS DEFECTES I SENSE GARANTIA DE CAP TIPUS. ELS REPRESENTANTS D’APPLE I APPLE (COL·LECTIVAMENT, “APPLE” ALS EFECTES DELS APARTATS 9 I 10) RENUNCIEN A TOTES LES GARANTIES I CONDICIONS RESPECTE AL PROGRAMARI D’APPLE, JA SIGUIN EXPRESSES, IMPLÍCITES O LEGALS, INCLOSES, ENTRE D’ALTRES, LES GARANTIES O CONDICIONS IMPLÍCITES DE COMERCIALITZACIÓ, QUALITAT SATISFACTÒRIA, ADEQUACIÓ A UNA FINALITAT EN PARTICULAR, PRECISIÓ, GAUDI PACÍFIC I NO INFRACCIÓ DE DRETS DE TERCERS. 

C. APPLE NO GARANTEIX, SENSE PERJUDICI DEL TEU GAUDI DEL PROGRAMARI D’APPLE, QUE LES FUNCIONS CONTINGUDES EN EL PROGRAMARI D’APPLE SATISFACIN LES TEVES NECESSITATS, QUE EL FUNCIONAMENT DEL PROGRAMARI D’APPLE ESTIGUI LLIURE D’INTERRUPCIONS O D’ERRORS, QUE EL PROGRAMARI D’APPLE SIGUI COMPATIBLE O FUNCIONI AMB QUALSEVOL APLICACIÓ, PROGRAMARI O SERVEI DE TERCERS O QUE ELS DEFECTES DEL PROGRAMARI D'APPLE ES CORREGEIXIN. LA INSTAL·LACIÓ D’AQUEST PROGRAMARI D’APPLE POT AFECTAR LA DISPONIBILITAT I LA USABILITAT DE PROGRAMARI, APLICACIONS O SERVEIS DE TERCERS, AIXÍ COM DE PRODUCTES I SERVEIS D’APPLE. 

D. A MÉS, ACCEPTES QUE EL PROGRAMARI D’APPLE NO ESTÀ DESTINAT NI ÉS ADEQUAT PER AL SEU ÚS EN SITUACIONS O ENTORNS EN QUÈ ELS ERRORS, ELS RETARDS, LES EQUIVOCACIONS O LES IMPRECISIONS EN EL CONTINGUT, LES DADES O LA INFORMACIÓ FACILITADA PEL PROGRAMARI D’APPLE PUGUIN COMPORTAR LA MORT, DANYS PERSONALS, LESIONS FÍSIQUES GREUS O DANYS IMPORTANTS AL MEDI AMBIENT, COM ARA EL FUNCIONAMENT D’INSTAL·LACIONS NUCLEARS, ELS SISTEMES DE NAVEGACIÓ O COMUNICACIÓ DE LES AERONAUS, EL CONTROL DEL TRÀNSIT AERI, EL SUPORT VITAL O ELS SISTEMES D’ARMAMENT. 

E. CAP INFORMACIÓ O ASSESSORAMENT ESCRIT O VERBAL FACILITAT PER APPLE O PER UN REPRESENTANT AUTORITZAT D’APPLE GENERARA UNA GARANTIA. SI EL PROGRAMARI D’APPLE RESULTA DEFECTUÓS, ASSUMEIXES TOTES LES DESPESES DE MANTENIMENT, REPARACIÓ O CORRECCIÓ NECESSÀRIES. ATÈS QUE LES JURISDICCIONS D’ALGUNS PAÏSOS NO PERMETEN L’EXCLUSIÓ DE GARANTIES IMPLÍCITES O LA LIMITACIÓ DELS DRETS LEGALS APLICABLES D’UN CONSUMIDOR, ÉS POSSIBLE QUE L’EXCLUSIÓ I LES LIMITACIONS ANTERIORS NO ET SIGUIN APLICABLES. 

10. Limitació de responsabilitat. DINS ELS LÍMITS PERMESOS PER LA LLEI APLICABLE, APPLE NO SERÀ RESPONSABLE EN CAP CAS DELS DANYS PERSONALS NI DE CAP DANY INCIDENTAL, ESPECIAL, INDIRECTE O CONSEGÜENT, INCLOSOS, SENSE CARÀCTER LIMITADOR, ELS DANYS PER PÈRDUA DE BENEFICIS, MALMETEMENT O PÈRDUA DE DADES, INCAPACITAT PER TRANSMETRE O REBRE QUALSEVOL DADA O INFORMACIÓ, PER INTERRUPCIÓ DE L’ACTIVITAT EMPRESARIAL I QUALSEVOL ALTRE TIPUS DE DANY O PÈRDUA COMERCIAL DERIVAT O RELACIONAT AMB EL TEU ÚS O MAL ÚS DEL PROGRAMARI D’APPLE O DE QUALSEVOL PROGRAMARI O APLICACIÓ DE TERCERS QUE S’UTILITZI JUNT AMB EL PROGRAMARI D’APPLE, SIGUI QUINA EN SIGUI LA CAUSA I AMB INDEPENDÈNCIA DE LA TEORIA DE LA RESPONSABILITAT (CONTRACTE, GREUGE O ALTRES), FINS I TOT SI APPLE HA ESTAT INFORMAT DE LA POSSIBILITAT QUE ES PRODUEIXIN ELS DANYS ESMENTATS. ATÈS QUE LES JURISDICCIONS D’ALGUNS PAÏSOS NO PERMETEN L’EXCLUSIÓ O LIMITACIÓ DE RESPONSABILITAT PER DANYS PERSONALS O PER DANYS INCIDENTALS O CONSEGÜENTS, ÉS POSSIBLE QUE AQUESTA LIMITACIÓ NO ET SIGUI APLICABLE. La responsabilitat total d’Apple per danys i perjudicis (diferents dels exigits per la llei vigent en els casos en què hi hagi danys personals) no superarà en cap cas la quantitat de cinquanta dòlars (50 USD). Les limitacions anteriors seran aplicables fins i tot si la solució esmentada més amunt no aconsegueix el seu objectiu fonamental.

11. Control de les exportacions. No estàs autoritzat a utilitzar, exportar ni reexportar d'una altre manera, el Programari d’Apple, excepte de la manera permesa per la legislació dels Estats Units i per les lleis del país o països en què has obtingut el Programari d’Apple. En concret, però sense caràcter limitador, el Programari d’Apple no es pot exportar ni reexportar a: (a) cap país sotmès a embargament pels Estats Units, o (b) cap persona que figuri en la Llista de Ciutadans Especialment Designats del Departament del Tresor dels Estats Units o en les llistes de Persones Denegades o Entitats Denegades del Departament de Comerç dels Estats Units o qualsevol altra llista de parts restringides. En descarregar i utilitzar el Programari d’Apple, s’entén que declares i garanteixes que no ets en cap d’aquests països i que no figures en cap de les llistes esmentades. Així mateix, acceptes no utilitzar el Programari d’Apple amb finalitats prohibides per la legislació dels Estats Units, inclosos, sense caràcter limitador, el desenvolupament, el disseny, la fabricació o la producció de míssils o armes nuclears, químiques o biològiques.

12. Absència renúncia o cessió. Cap demora o falta d'actuació en virtut d'aquesta Llicència constituirà una renúncia, tret que s'hi renunciï expressament per escrit i un representant autoritzat d'Apple ho signi, i cap renúncia única constituirà una renúncia continuada o posterior. No pots cedir aquesta Llicència, de forma total o parcial, sense una aprovació prèvia i per escrit d'Apple. Qualsevol cessió no conforme serà nul·la i sense efecte. 

13. L’Administració com a usuari final. El Programari d’Apple i la documentació relacionada es consideren “Productes comercials”, segons la definició que fa d’aquest terme l’apartat 48, paràgraf 2.101, del Codi de Normes Federals (CFR) dels Estats Units, i consten de “Programari informàtic d’ús comercial” i “Documentació de programari informàtic d’ús comercial”, d’acord amb l’ús que fan d’aquests termes els apartats 48, paràgraf 12.212, o 48, paràgraf 227.7202, de les CFR, segons el que escaigui. En virtut dels apartats 48, paràgraf 12.212, i 48, paràgrafs del 227.7202-1 al 227.7202-4, del CFR, segons el que escaigui, el Programari Informàtic d’Ús Comercial i la Documentació de Programari Informàtic d’Ús Comercial es distribueixen i es concedeixen sota llicència a usuaris finals de l’Administració dels Estats Units: (a) únicament com a Productes Comercials i (b) només amb els drets que s'han concedit a tots els altres usuaris finals per mitjà dels termes i condicions d’aquesta Llicència. Queden reservats els drets no publicats, d’acord amb les lleis de drets d'autor dels Estats Units.

14. Llei aplicable i independència de les estipulacions. Aquesta Llicència es regirà i interpretarà d’acord amb les lleis de l’Estat de Califòrnia als EUA, excepte si es produeix un conflicte amb les disposicions legals. Aquesta Llicència no estarà regida per la Convenció de les Nacions Unides sobre Contractes de Compravenda Internacional de Mercaderies, l’aplicació de la qual s’exclou expressament. Si, per qualsevol raó, un tribunal competent declarés no vàlida alguna disposició o un fragment d’alguna disposició d’aquesta Llicència, la resta de la Llicència continuarà sent plenament vigent i efectiva.

15. Contracte íntegre: idioma de referència. Aquesta Llicència constitueix l'acord complet entre vós i Apple respecte de l'ús del Programari d'Apple i substitueix tots els acords anteriors o actuals relatius al seu objecte. Cap modificació o esmena d’aquesta Llicència serà vàlida si no s’efectua per escrit i du la signatura d’Apple. Tota traducció d’aquesta Llicència s’efectua per satisfer les necessitats dels diferents -països, i si sorgís cap conflicte entre la versió anglesa i qualsevol versió en una altra llengua, prevaldrà la versió anglesa d’aquesta Llicència, dins els límits permesos per les lleis de cada país.

16. Reconeixements de tercers. Alguns components del Programari d’Apple i els programes de codi font obert de tercers inclosos amb el Programari d’Apple poden estar posats a disposició per Apple al seu lloc web open source (https://opensource.apple.com) ("Components de Codi Font Obert"). Els reconeixements, els termes i condicions de la llicència i les limitacions de responsabilitat corresponents als components esmentats estan inclosos en la documentació electrònica del Programari d’Apple. Consulta la documentació electrònica, ja que és possible que tinguis drets addicionals en els Components de Codi Font Obert. Reconeixes de forma explícita que si es produeix una fallada o danys en el maquinari d’Apple com a resultat de la modificació dels Components de Codi Font Obert del Programari d’Apple, aquesta fallada o danys s’exclouen dels termes i condicions de la garantia de maquinari d’Apple. 

EA1920
09/09/2024